
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Πρωτοκόλλου της συνάντησης της Μικτής Ελληνο-Βουλ- 
γαρικής Επιτροπής εμπειρογνωμόνων προετοιμασίας κοινής 
πρότασης προς τις Ευρωπαϊκές Κοινότητες σχετικής με την 
παρακολούθηση και τον έλεγχο της ποιότητας και ποσότητας 


των υδάτων των διασυνοριακών ποταμών Έβρου, Νέστου 

και Στρυμώνα. (Σόφια, 17 Μαΐου 1991). 1 

Έγκριση Μνημονίου για τον. Τουρισμό μεταξύ των Κυβερνήσεων 
της Ελληνικής Δημοκρατίας και των Ηνωμένων Πολιτειών 

της Αμερικής: (Αθήνα 31.7.1991). 2 

Προθεσμιακή Αγορά Συναλλάγματος . ... ... 3 

Διανειοδότηση της Βιοτεχνίας από το «Ειδικό-Κεφάλαιο» της απόφ. 

ΝΕ 197/1978. 4 

Τοποθέτηση των αδιάθετων υπολοίπων της υποχρέωσης των εμπο¬ 
ρικών τραπεζών για τη χρηματοδότηση της βιοτεχνίας. . 5 
Επιτόκια προθεσμιακών διακανονισμών εισαγομένων ειδών. ... 6 
Χορήγηση συναλλάγματος για την πληρωμή τόκων καθυστέρησης 

εξόφλησης της αξίας εισαγομένων εμπορευμάτων. 7 


κτρικής διασυνδέσεως η οποία υπογράφηκε στη Σόφια στις 12.7.1971 
και κυρώθηκε με τον υπ’ αριθ. 366/1976 Νόμο που δημοσιεύτηκε στο 
υπ’ αριθ. 160/Α/1976 Φύλλο της Εφημερίδας της 'Κυβερνήσεως. 

3. Της Συνθήκης Προσχωρήσεως της Ελλάδος στις Ευρωπαϊκές 
Κοινότητες που υπογράφηκε στην Αθήνα στις 28.5.1979 και κυρώ¬ 
θηκε με τον υπ’ αριθ. 945/1976 Νόμο που δημοσιεύτηκε στο υπ’ αριθ. 
170 Φύλλο της Εφημερίδας της Κυβερνήσεως Τεύχος Α της 
27.7.1979. 

4. Το περιεχόμενο του υπό έγκριση Πρωτοκόλλου, αποφασί¬ 
ζουμε: 

Εγκρίνουμε ως έχει και στο σύνολό του το Πρωτόκολλο της συνάντη¬ 
σης της Μικτής Ελληνο-Βουλγαρικής Επιτροπής Εμπειρογνωμόνων 
προετοιμασίας κοινής πρότασης προς τις Ευρωπαϊκές Κοινότητες σχετι¬ 
κής με την παρακολούθηση και τον έλεγχο της ποιότητας και ποσότη¬ 
τας των υδάτων των διασυνοριακών ποταμών Έβρου, Νέστου και 
Στρυμώνα που υπογράφηκε στη Σόφια στις 17 Μαΐου 1991, του οποΐδυ' 
το κείμενο σε πρωτότυπο στην Ελληνική γλώσσοτ,-έχει ως εξής: 

Αθήνα, 9 ΟκτωβρίουΊ991 

οι ΥΠΟΥΡΓΟΙ. 

ΕΞΩΤΕΡΙΚΟΝ , ΕΘΝΙΚΗΣ ΟΙΚΟΝΟΜΙΑΣ 

ΑΝΤ. ΣΑΜΑΡΑΣ ΕΥΘ. ΧΡΙΣΤΟΔΟΥΛΟΥ 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη διόρθωση σφάλματος του Π.Δ. 91/1979 
«περί ασφαλίσεως των δι ακτοπλοϊκών επιβατηγών πλοίων 
διακινουμένων επιβατών μεταξύ Ελληνικών Λιμένων» ... 8 


ΑΠ ΟΦΑΣΕ ΙΣ 

Αριθ. Φ. 0544/3/ΑΣ 413/Μ 4031 (1) 

Έγκριση Πρωτοκόλλου της συνάντησης της Μικτής Ελληνο-Βουλγα¬ 
ρικής Επιτροπής εμπειρογνωμόνων προετοιμασίας κοινής πρότασης 
• προς τις Ευρωπαϊκές Κοινότητες σχετικής με την παρακολούθηση 
και τον έλεγχο της ποιότητας και ποσότητας των υδάτων των διασυ¬ 
νοριακών ποταμών Έβρου, Νέστου και Στρυμώνα. (Σόφια, 17 
Μαΐου 1991). ' 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ, 
ΓΕΩΡΓΙΑΣ ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψει τις διατάξεις: 

1. Της Συμφωνίας Ελλάδος - Βουλγαρίας για συνεργασία στη χρη¬ 
σιμοποίηση υδάτων που διαρρέουν τα εδάφη των δύο Χωρών ποταμών 
η οποία υπογράφηκε στην Αθήνα στις 9 Ιουλίου 1964 και κυρώθηκε με 
το υπ’ αριθ. 4393/1964 Νομοθετικό Διάταγμα που δημοσιεύτηκε στο 
υπ’ αριθ. 193 Φύλλο της Εφημερίδας της Κυβερνήσεως Τεύχος Α' της 
4.11.1964. 

2. Της Συμφωνίας για τη δημιουργία Ελληνο-Βουλγαρικής Επιτρο¬ 
πής συνεργασίας στη χρησιμοποίηση των υδάτων και στον τομέα ηλε- 


ΠΕΡΙΒΑΛΛΟΝΤΟΣ-ΧΩΡΟΤΑΞΙΑΣ 
ΓΕΩΡΓΙΑΣ ΚΑΙ ΔΗΜΟΣΙΩΝ ΕΡΓΩΝ 

ΣΩΤ. ΚΟΥΒΕΛΑΣ Α. ΚΑΡΑΜΑΝΛΗΣ 


Υπογράφεται με την εξής συμπληρωματική δήλωση: 

«Όσον αφορά στις χρήσεις των υδάτων των ποταμών Έβρου, Νέστου 
και Στρυμώνα από ελληνικής πλευράς δηλώνεται συμπληρωματικά ότι 
τα νερά αυτά, έχουν ή είναι δυνατόν να έχουν, άμεση σχέση με τα πη¬ 
γαία ή υπόγεια νερά σημαντικών περιοχών στο ελληνικό έδαφος, στα 
οποία βασίζεται η ύδρευση των κατοίκων τους. 

Κατά συνέπεια και υπό ορισμένες δυσμενείς προϋποθέσεις συγκεντρώ¬ 
σεις ρύπων στα επιφανειακά αυτά νερά, οι οποίες δεν δημιουργούν προ¬ 
βλήματα στις αρδεύσεις κ.λπ. (π.χ. Νιτρικά) είναι δυνατόν να επηρεά¬ 
σουν δυσμενώς την ποιότητα του νερού που χρησιμοποιείται για 
ύδρευση στις παραπάνω περιοχές». 

Ο ΥΠΟΥΡΓΟΣ 

ΣΩΤ. ΚΟΥΒΕΛΑΣ 


ΠΡΩΤΟΚΟΛΛΟ 

της συνάντησης της Μικτής Ελληνο-Βουλγαρικής Επι¬ 
τροπής Εμπειρογνωμόνων προετοιμασίας κοινής πρότα¬ 
σης προς τις Ευρωπαϊκές Κοινότητες σχετικής με την πα¬ 
ρακολούθηση και τον έλεγχο της ποιότητας και ποσότη¬ 
τας των υδάτων των διασυνοριακών ποταμών-Έβρου, 
Νέστου και Στρυμώνα. 

1. Οί συνομιλίες διεξήχθησαν από 14 μέχρι 17 Μαΐου 1991 στη Σό¬ 
φια. Έλαβαν μέρος εμπειρογνώμονες από τις δύο χώρες, σύμφωνα με 
το Παράρτημα 1. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2. Οι συνομιλίες αυτές διεξήχθησαν με βάση την ημερησία διάταξη 
που είχε προταθεί από την ελληνική πλευρά αποτελούμενη εκ πέντε ση¬ 
μείων - Παράρτημα 2 και η οποία έγινε αποδεκτή από τις δύο πλευρές. 

3. Προ της εξέτασης των θεμάτων της ημερήσιας διάταξης επί της 
ουσίας, η ελληνική πλευρά αναφέρθηκε στη διάσκεψη των Υπουργών 
Περιβάλλοντος των Ευρωπαϊκών Κοινοτήτων (Δουβλίνο 1990), στην 
οποία έλαβαν μέρος οι αντίστοιχοι Υπουργοί της Κεντρικής και Ανατο¬ 
λικής Ευρώπης. Κατά τη διάρκεια αυτής της συναντήσεως οι Υπουργοί 
Ελλάδος και Βουλγαρίας συζήτησαν το θέμα για την παρακολούθηση 
και τον έλεγχο της ποιότητας των υδάτων των ποταμών Έβρου, Νέ¬ 
στου και Στρυμώνα και συμφώνησαν να εξετασθεί ο τρόπος επίλυσης 
αυτού του προβλήματος στα πλαίσια του προγράμματος ΡΗΑΚΕ δια 
της υποβολής κοινής πρότασης προς τις Ευρωπαϊκές Κοινότητες. 

Η βουλγαρική πλευρά πληροφόρησε ότι τα διατεθέντα μέσω του προ¬ 
γράμματος ΡΗΑΗΕ πέντε (5) εκατομμύρια ΕΟΙΙ για οικολογικούς σκο¬ 
πούς προορίζονται για εφαρμογή του προγράμματος για έλεγχο του αέ- 
ρος. Με την υπάρχουσα κατάσταση για εγκατάσταση συστήματος ελέγ¬ 
χου της ποιότητας και ποσότητας των υδάτων των διασυνοριακών πο¬ 
ταμών είναι απαραίτητη είτε η διεύρυνση του προγράμματος ΡΗΑΚΕ 
πέραν της καθορισμένης (}υθΤΑ της Βουλγαρίας είτε η χρησιμοποίηση 
των δυνατοτήτων άλλων πεοιφερειακών προγραμμάτων των Ευρωπαϊ¬ 
κών Κοινοτήτων. 

4. Στο σημείο 1 της ημερήσιας διάταξης η βουλγαρική πλευρά πλη¬ 
ροφορεί λεπτομερώς την ελληνική πλευρά για την ποιοτική και την πο¬ 
σοτική κατάσταση των υδάτων των διασυνοριακών ποταμών Τούντζα, 
Έβρου, Νέστου και Στρυμώνα. 

Οι βασικές πηγές ρύπανσης του ποταμού Τούντζα στην παραμεθόρια 
περιοχή είναι οι πόλεις Γιάμπολ και Έλχοβο, στις οποίες δεν έχουν κα- 
τασκευασθεί εγκαταστάσεις καθαρισμού αστικών λυμάτων. Οι βιομη¬ 
χανικές μονάδες της περιοχής διαθέτουν τοπικές εγκαταστάσεις καθα¬ 
ρισμού. Σημαντικός παράγων ρύπανσης είναι η κτηνοτροφία. Ο ποτα¬ 
μός στα σύνορα σύμφωνα με τους ελέγχους ποιότητας είναι τρίτης κα¬ 
τηγορίας κατά τα βουλγαρικά δεδομένα. 

Οι βασικές πηγές ρύπανσης του ποταμού Έβρου, οι οποίες καθορί¬ 
ζουν την κατάστασή του στο συνοριακό σημείο βρίσκονται στις περιοχές 
των πόλεων: Δημήτροβγκραντ, Χάσκοβο, Γκαλάμποβο και Στάρα Ζα- 
γόρα σε απόσταση 50-150 χιλιόμετρα από τα σύνορα. Στο τμήμα πλη¬ 
σίον των συνόρων πιθανή ρύπανση μπορεί να αναμένεται από τα αγρο¬ 
τικά συγκροτήματα (αγρο,τικές επιχειρήσεις, κτηνοτροφικές μονάδες, 
αρδεύσεις). Στο τμήμα από το Χαρμανλί μέχρι τα σύνορα ο ποταμός εί¬ 
ναι τρίτης κατηγορίας κατά τα βουλγαρικά δεδομένα. Η ποιότητα υδά¬ 
των όλου του ποταμού ελέγχεται σε 35 σημεία συμπεριλαμβανομένης 
και της πόλης Σβίλενγκραντ. 

Οι βασικές πηγές ρύπνασης του ποταμού Νέστου βρίσκονται γύρω 
από την πόλη Ραζλόγκ σε σημαντική απόσταση από τα σύνορα. Από το 
Ραζλόγκ μέχρι τα σύνορα ο ποταμός είναι δευτέρας κατηγορίας. Η 
ποιότητα των υδάτων ελέγχεται σε τέσσερα σημεία. Το τελευταίο ση¬ 
μείο ελέγχου βρίσκεται στο χωριό Χατζιντίμοβο. 

Οι βασικές πηγές ρύπανσης του ποταμού Στρυμώνα, οι οποίες είναι 
δυνατόν να επιδρούν στην ποιότητα των υδάτων στα σύνορα, βρίσκονται 
μετά το φράγμα Πτσελίνα. Από αυτές η πιο σημαντική βρίσκεται στην 
πόλη Μπλαγκόεβγκραντ, στην οποία δεν υπάρχει σταθμός καθαρισμού. 
Μετά την πόλη Μπλαγκόεβγκραντ μέχρι τα σύνορα ο ποταμός είναι άλ¬ 
λοτε δευτέρας και άλλοτε τρίτης κατηγορίας. Η ποιότητα των υδάτων 
ελέγχεται σε εννέα σημεία. Το τελευταίο σημείο ελέγχου βρίσκεται στην 
πεδιάδα Μαρίν. 

Η ελληνική πλευρά επεσήμανε ότι μερικές φορές στα ύδατα των πο¬ 
ταμών Έβρου, Νέστου και Στρυμώνα παρατηρούνται ορατές αλλοιώ¬ 
σεις και δήλωσε το ενδιαφέρον της για τη βελτίωση της ποιότητας των 
εισερχομένων στο ελληνικό έδαφος υδάτων. Στο ελληνικό έδαφος η 
ποιότητα των υδάτων δεν χειροτερεύει λόγω της εισροής καθαρών υδά¬ 
των από το ελληνικό τμήμα της λεκάνης απορροής του ποταμού, καθώς 
και λόγω της υποχρεωτικής επεξεργασίας των υγρών βιομηχανικών 
αποβλήτων προ της αποβολής τους στους ποταμούς. Εκτός αυτού τα 
αστικά λύματα από όλες σχεδόν τις πόλεις καθαρίζονται βιολογικά και 
στις υπόλοιπες, των οποίων ο αριθμός είναι μικρός, έχει καταρτισθεί 
πρόγραμμα μελετών και κατασκευών των αντιστοίχων εγκαταστάσεων 
καθαρισμού. 

Η ύπαρξη προστατευομένων υγροβιότοπων στις περιοχές των διασυ¬ 
νοριακών ποταμών, οι οποίοι έχουν συμπεριληφθεί στη σύμβαση του 
ΚΑΜ8ΑΚ και έχουν ανακοινωθεί στις Ευρωπαϊκές Κοινότητες, επιβάλ¬ 
λει αυστηρούς περιορισμούς στην ποιότητα των υδάτων, τους οποίους η 
ελληνική πλευρά είναι υποχρεωμένη να τηρεί στο ακέραιον. 


Όσον αφορά τις χρήσεις των υδάτων των ανωτέρω ποταμών, η ελ¬ 
ληνική πλευρά πληροφόρησε ότι, εκτός του τμήματος του ποταμού Νέ¬ 
στου, το οποίο βρίσκεται πλησίον των συνόρων με τη Βουλγαρία και 
όπου οι γύρω αγροτικοί οικισμοί τροφοδοτούνται με πόσιμο νερό, μέσω 
ενός πλέγματος γεωτρήσεων μικρού βάθους που βρίσκονται πλησίον 
του ποταμού, οι συνήθεις χρήσεις των υδάτων είναι η ερασιτεχνική και 
ημιεπαγγελματική αλιεία, η βιομηχανία, η κτηνοτροφία και η άρδευση. 

5. Στο σημείο 2 της ημερήσιας διάταξης η βουλγαρική πλευρά ενη¬ 
μέρωσε λεπτομερώς την ελληνική πλευρά επί του προγράμματος της 
για την παρακολούθηση και τον έλεγχο των υδάτων. Επισημάνθηκε η 
υπάρχουσα κατάσταση σχετικά με τα σημεία ελέγχου και την περιοδικό¬ 
τητα της λήψης δειγμάτων. 

Η ελληνική πλευρά ενημερώθηκε για το πρόγραμμα της Βουλγαρίας 
για τη βελτίωση της ποιότητας των υδάτων των διασυνοριακών ποτα¬ 
μών, το οποίο προβλέπει την κατασκευή σταθμών καθαρισμού στο Χά¬ 
σκοβο, Ντημήτροβγκραντ, Στάρα Ζαγόρα, Μπλαγκόεβγκραντ και αλ¬ 
λού. 

Η επιδίωξη της Βουλγαρίας είναι, η ποιότητα των ποταμών της, 
όταν εκρέουν της χώρας να ανταποκρίνεται στη δεύτερη κατηγορία 
κατά τα βουλγαρικά δεδομένα. 

Η ελληνική πλευρά πληροφόρησε ότι οι ανωτέρω διασυνοριακοί πο¬ 
ταμοί παρακολουθούνται βάσει συγκεκριμένου προγράμματος για την 
ποσότητα και την ποιότητα των υδάτων, με μηνιαίες δειγματολειψίες 
και αναλύσεις βασικών παραμέτρων και ότι ετήσια έκθεση υποβάλλεται 
στην αρμόδια Διεύθυνση Προστασίας Περιβάλλοντος των Ευρωπαϊκών 
Κοινοτήτων σύμφωνα με τις σχετικές οδηγίες τους. 

Για την ολοκληρωμένη παρακολούθηση των επιφανειακών υδάτων 
στην Ελλάδα έχει συνταχθεί πρόγραμμα, το οποίο προβλέπει τα σημεία 
και την περιοδικότητα της λήψεως δειγμάτων, καθώς και τις παραμέ¬ 
τρους που θα μετρούνται βάσει του είδους και της θέσεως των πηγών 
ρυπάνσεως στις υδρολογικές λεκάνες κάθε ποταμού. 

Το πρόγραμμα αυτό χρηματοδοτείται και από τις Ευρωπαϊκές Κοι¬ 
νότητες στα πλαίσια των Σχεδίων Περιφερειακής Ανάπτυξης (ΣΠΑ) για 
τη δημιουργία της απαραίτητης υποδομής. 

Για την παρακολούθηση της ποιότητας των υδάτων των διασυνορια¬ 
κών ποταμών, η Ελλάδα, με χρηματοδότηση από τις Ευρωπαϊκές Κοι¬ 
νότητες μέσω του προγράμματος ΣΠΑ, εγκαθιστά αυτομάτους σταθ¬ 
μούς στους ποταμούς Έβρο, Νέστο, Στρυμώνα και Αξιό. Η εφαρμογή 
του προγράμματος για την εγκατάσταση των σταθμών αυτών άρχισε το 
1990 και θα ολοκληρωθεί το 1993. 

Οι δύο πλευρές κατέληξαν στο συμπέρασμα ότι υπάρχουν πολλές κοι¬ 
νές παράμετροι αλλά υπάρχουν και αρκετές διαφορές σχετικά με τον 
αριθμό και το είδος των παραμέτρων που ελέγχονται από τις δύο πλευ¬ 
ρές. 

6. Στο σημείο 3, η ελληνική πλευρά πληροφόρησε ότι για την ποιό·ο 
τητα των υδάτων που χρησιμοποιούνται για ύδρευση και διαβίωση 
ιχθύων εφαρμόζονται οι ανάλογοι κανονισμοί των Ευρωπαϊκών Κοινο¬ 
τήτων. Για την ποιότητα των υδάτων άρδευσης δεν έχουν ακόμη εκδο- 
θεί σχετικοί κανονισμοί των Ευρωπαϊκών Κοινοτήτων και κάθε χώρα 
εφαρμόζει την εθνική της νομοθεσία. Εκτός αυτού, αναπτύχθηκαν, εν 
συντομία, οι σχετικές παράμετροι για κάθε χρήση των υδάτων χωριστά. 

Σχετικά με τις επικίνδυνες ουσίες στα νερά, υπάρχουν ειδικές Κοινο¬ 
τικές διατάξεις και γίνονται ειδικές μελέτες όταν αυτό κριθεί αναγκαίο. 

Η βουλγαρική πλευρά εξέθεσε τα κριτήριά της, βάσει των οποίων κα¬ 
τέταξε τα επιφανειακά ύδατα σε τρεις κατηγορίες: 

- Πρώτη κατηγορία, κατάλληλη για ανάγκες σε πόσιμο νερό, για τη 
βιομηχανία τροφίμων και την καλλιέργεια πέστροφας. 

- Δεύτερη κατηγορία, κατάλληλη για άρδευση, αναψυχή, βιομηχανική 
χρήση και ιχθυοτροφία. 

- Τρίτη κατηγορία, κατάλληλη για άρδευση, για ορισμένες βιομηχανίες 
και για καλλιέργεια κυπρίνων. 

Σύμφωνα με τους βουλγαρικούς κανονισμούς ελέγχονται 87 παρά¬ 
μετροι ποιότητας, χωρισμένοι σε πέντε βασικές ομάδες ανάλογα με την 
προέλευσή τους. Η δειγματοληψία διενεργείται κάθε μήνα. 

Η βουλγαρική πλευρά - δήλωσε, ότι προτίθεται να αποδεχθεί από το 
1992 τους κανονισμούς των Ευρωπαϊκών Κοινοτήτων για την ποιό¬ 
τητα των υδάτων. 

Οι δύο πλευρές διαπίστωσαν ταύτιση απόψεων επί πολλών παραμέ¬ 
τρων που χρησιμοποιούνται ως κριτήρια για την ποιότητα των υδάτων, 
ενώ σε μερικές, περιπτώσεις υπάρχουν ορισμένες διαφορές. 

Παρά τα ανωτέρω, οι δύο πλευρές συμφώνησαν ότι η πρότασή τους 
προς τις Ευρωπαϊκές Κοινότητες, σχετικά με τα κριτήρια ποιότητας 
των υδάτων θα είναι σύμφωνη με τους κανονισμούς των Ευρωπαϊκών 

Κοινοτήτων. Στις περιπτώσεις, που τέτοιοι κανονισμοί δεν υπάρχουν οι 
δύο πλευρές θα συνεργασθούν για τον καθορισμό κοινώς αποδεκτών 
κριτηρίων με βάση τη διεθνή βιβλιογραφία την αμοιβαία εμπειρία και 
τα αποτελέσματα των ερευνών που έγιναν για το σκοπό αυτό. 

Οι δύο πλευρές συμφώνησαν να ανταλλάξουν τις σχετικές εθνικές 
τους νομοθεσίες και η ελληνική πλευρά θα επιδώσει στη βουλγαρική 
πλευρά τους σχετικούς κανονισμούς των Ευρωπαϊκών Κοινοτήτων. 

7. Σχετικά με το σημείο 4 της ημερήσιας διάταξης οι δύο πλευρές 
αντήλλαξαν απόψεις επί των βασικών αρχών και στοιχείων, τα οποία 
πρέπει να περιέχει το προτεινόμενο κοινό σύστημα σταθμών με το αντί¬ 
στοιχο δίκτυο τηλεμετάδοσης και κατέληξαν στα ακόλουθα συμπερά¬ 
σματα: 

— Το ανωτέρω σύστημα ιτιοηίΐοπη§ των υδάτων πρέπει να είναι ενιαίο 
όσον αφορά τη δομή του και να ανταποκρίνεται εξ ίσου στις ανάγκες των 
δύο πλευρών. 

- Το σύστημα πρέπει να είναι ευέλικτο και να επιτρέπει άμεση αντί¬ 
δραση για καταπολέμηση της ρύπανσης στην πηγή μετά το σήμα συνα¬ 
γερμού ή τα αποτελέσματα εργαστηριακών αναλύσεων. Προς τούτο επι¬ 
βάλλεται όταν υπάρχει μεγάλος αριθμός διάσπαρτων πηγών ρύπανσης 
να χρησιμοποιούνται εκτός από τους μόνιμους αυτόματους σταθμούς 
και κινητοί σταθμοί κατάλληλου εξοπλισμού. 

- Το σύστημα να ανταποκρίνεται στον σκοπό για τον οποίο έχει προ¬ 
γραμματιστεί με το χαμηλότερο δυνατό κόστος κατασκευής, εξοπλι¬ 
σμού και λειτουργίας. 

— Τα περιφερειακά εργαστήρια επί του εδάφους των δύο χωρών, που θα 
εξυπηρετούν το σύστημα, πρέπει να έχουν τον ανάλογο εξοπλισμό και να 
λειτουργούν βάσει των μεθόδων των Ευρωπαϊκών Κοινοτήτων. Ελλεί¬ 
ψει κοινοτικής μεθοδολογίας θα εφαρμόζουν μεθοδολογία κοινής απο¬ 
δοχής. Τα αποτελέσματα των μετρήσεων και των εργαστηριακών ανα¬ 
λύσεων θα υποβάλονται στις Ευρωπαϊκές Κοινότητες και στα αρμόδια 
όργανα των δύο χωρών με κοινή έκθεση. 

Σε συσχετισμό με τις ανωτέρω αρχές οι δύο πλευρές δέχθηκαν ως 
βάση σύνταξης της κοινής πρότασης το περιεχόμενο του ενδεικτικού 
σχεδίου κοινού προγράμματος που δίνεται στο Παράρτημα 3. 

8. Στο σημείο 5 της ημερήσιας διάταξης οι δύο πλευρές συμφώνησαν 
να συσταθεί μικτή ομάδα εργασίας από ειδικούς στον τομέα της υδρο¬ 
βιολογίας, υδρολογίας, χημείας και τηλεμετάδοσης, η οποία έως το τέ¬ 
λος του Οκτωβρίου να συντάξει την κοινή πρόταση παρακολούθησης και 
ελέγχου της ποιότητας και ποσότητας των υδάτων των διασυνοριακών 
ποταμών Έβρου, Νέστου και Στρυμώνα. 

Για διευκόλυνση της σύνταξης της κοινής πρότασης, η ελληνική 
πλευρά θα θέσει στη διάθεση της βουλγαρικής πλευράς ό,τι στοιχεία θε¬ 
ωρεί χρήσιμα - για την εγκατάσταση των αυτόματων σταθμών. 

Για τη διαμόρφωση της τελικής πρότασης, οι δύο τίλευρές συμφώνη¬ 
σαν όπως η ομάδα εργασίας να πραγματοποιήσει δύο συναντήσεις την 
πρώτη το τελευταίο ΙΟήμερο του Ιουνίου και τη δεύτερη το δεύτερο 
ΙΟήμερο του Σεπτεμβρίου 1991. Οι απαραίτητες πληροφορίες θα 
ανταλλάσσονται και θα εξακριβώνονται κατά τη διάρκεια αυτών των 
συναντήσεων. 

Η Μικτή Ελληνο-Βουλγαρική Επιτροπή θα συγκληθεί κατά το τρίτο 
ΙΟήμερο του Οκτωβρίου 1991 για την έγκριση και υπογραφή της τελι¬ 
κής πρότασης. 

Το παρόν Πρωτόκολλο συνετάγη στη Σόφια, στις 17 Μαΐου 1991 σε 
δύο γλώσσες ελληνική και βουλγαρική. Και τα δύο κείμενα έχουν την 
ίδια ισχύ. 

ΓΙΑ ΤΗΝ ΕΛΛΗΝΙΚΗ ΓΙΑ ΤΗ ΒΟΥΛΓΑΡΙΚΗ 

ΑΝΤΙΠΡΟΣΩΠΕΙΑ ΑΝΤΙΠΡΟΣΩΠΕΙΑ 

ΚΑΘΗΓΗΤΗΣ 

ΤΙΑΝ. ΚΑΡΑΚΑΤΣΟΪΛΗΣ ΜΗΧ. ΜΠΡΑΝΙΜΙΡ ΝΑΤΩΦ 

ΠΑΡΑΡΤΗΜΑ 1 

ΜΙΚΤΗ ΕΛΛΗΝΟ-ΒΟΥΛΓΑΡΙΚΗ 
ΕΠΙΤΡΟΠΗ ΕΜΠΕΙΡΟΓΝΩΜΟΝΩΝ 

Ελληνική Αντιπροσωπεία 

Καθηγ. Παναγιώτης Καρακατσούλης, Επικεφαλής της Ελληνικής 
Αντιπροσωπείας. 

Ντιάνα Ζαγοριανού - Πρίφτη, Γραμματέας Πρεσβείας Α' στην Πρε¬ 
σβεία της Ελλάδος στη Σόφια. 

Θεόδωρος Σαρηγιαννίδης, Χημικός - Μηχανικός του Τμήματος 
Υδάτων του Υπουργείου Περιβάλλοντος, Χωροταξίας και Δημοσίων 
Έργων. 


Βουλγαρική Αντιπροσωπεία 

Μηχ. Μπρανιμίρ Νάτωφ, Προϊστάμενος του Τμήματος Υδάτων του 
Υπουργείου Περιβάλλοντος Επικεφαλής της Βουλγαρικής Αντιπροσω¬ 
πείας. 

Δρ. Μηχ. Ντιμίτερ Μανταντζίεφ, Αναπληρωτής Διευθυντής του Ιν¬ 
στιτούτου Υδρολογίας και Μετεωρολογίας της Ακαδημίας Επιστημών 
της Βουλγαρίας, Αναπληρωτής Επικεφαλής της Βουλγαρικής Αντιπρο¬ 
σωπείας. 

Τσόνιο Μιχαΐλωφ, Γενικός Επιστημονικός Συνεργάτης, Διευθυντής 
του Κέντρου Οικολογικού Ελέγχου του Υπουργείου Περιβάλλοντος. 

Στ. Κοβάτσεφ, % Γενικός Επιστημονικός Συνεργάτης, Εμπείρογνώ- 
μων του Ινστιτούτου Ζωολογίας της Ακαδημίας Επιστημών της Βουλ¬ 
γαρίας. 

Μιχαήλ Μιχαΐλωφ, Γενικός Επιστημονικός Συνεργάτης, Εμπειρο- 
γνώμων του Κέντρου Οικολογικού Ελέγχου του Υπουργείου Περιβάλ¬ 
λοντος. 

Ντόρα Κιρίλοβα, Γενικός Επιστημονικός Συνεργάτης, Εμπειρογνώ- 
μων του Κέντρου Οικολογικού Ελέγχου του Υπουργείου Περιβάλλο¬ 
ντος. 

Ρούμεν Ελένσκι, Β’ Γραμματέας Διευθύνσεως «Νομικών Συμφω¬ 
νιών» του Υπουργείου Εξωτερικών. 

ΠΑΡΑΡΤΗΜΑ 2 
ΗΜΕΡΗΣΙΑ ΔΙΑΤΑΞΗ 

1. Ανταλλαγή πληροφοριών επί των υπαρχόντων στοιχείων για την 
ποσότητα και ποιότητα των υδάτων των διασυνοριακών ποταμών και 
τη χρήση τους. 

2. Ανταλλαγή πληροφοριών επί των προγραμμάτων παρακολούθη¬ 
σης και ελέγχου της ποιότητας και της ποσότητας των υδάτων των δια¬ 
συνοριακών ποταμών. 

3. Ανταλλαγή απόψεων επί των κριτηρίων ποιότητας των υδάτων 
αυτών των ποταμών. 

4. Ανταλλαγή απόψεων επί των βασικών αρχών και στοιχείων του 
κοινού προγράμματος. 

5. Προετοιμασία του κοινού προγράμματος παρακολούθησης και 
ελέγχου της ποιότητας και ποσότητας των υδάτων των διασυνοριακών 
ποταμών με συγκεκριμένο χρονοδιάγραμμα υλοποίησής-τους, το οποίο 
θα υποβληθεί στις Ευρωπαϊκές Κοινότητεςί-" - 

ΠΑΡΑΡΤΗΜΑ 3 

Κοινή Ελληνο-Βουλγαρική πρόταση για σύστημα παρακολούθησης και 
ελέγχου της ποιότητοις και ποσότητας των υδάτων των διασυνοριακών 
ποταμών Έβρου, Νέστου και Στρυμώνα 

ΕΝΔΕΙΚΤΙΚΟ ΣΧΕΔΙΟ 

I. ΕΙΣΑΓΩΓΗ 

II. ΣΤΟΧΟΙ 

III. ΑΝΑΛΥΣΗ ΥΦΙΣΤΑΜΕΝΗΣ ΚΑΤΑΣΤΑΣΗΣ 

IV. ΑΝΤΙΚΕΙΜΕΝΟ ΤΗΣ ΠΡΟΤΑΣΗΣ 

1. Τεχνικά στοιχεία 

1.1 Προσδιορισμός των θέσεων των σταθμών. 

1.2 Εξοπλισμός των σταθμών και λειτουργία τους. 

1.3 Μετρούμενοι παράμετροι σε κάθε σταθμό, δειγματοληψίες, με¬ 
τάδοση μετρήσεων. 

1.4 Συχνότητα μετρήσεων και δειγματοληψιών. 

1.5 Αναλύσεις στο εργαστήριο. 

1.6 Καταγραφή των στοιχείων - τράπεζα δεδομένων. 

- 1.7 Μέθοδοι επεξεργασίας των στοιχείων και παρουσίασης αυτών. 

1.8. Σύστημα τηλεειδοποίησης (ΑΕΑΒ.Μ) για την ποιότητα και τις 
πλημμύρες. 

2. Οικονομικά στοιχεία 

2.1 Κόστος κατασκευών. 

2.2 Κόστος εξοπλισμού. 

2.3 Κόστος λειτουργίας. 

2.4 Κόστος συντήρησης. 

2.5 Κόστος εργαστηριακού εξοπλισμού. 

3. Εκπαίδευση στελεχών. 

V. ΧΡΟΝΟΔΙΑΓΡΑΜΜΑ ΕΚΤΕΛΕΣΗΣ ΤΟΥ ΠΡΟΓΡΑΜΜΑ¬ 
ΤΟΣ 




2156 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Αρι8. Φ. 0544/3/ΑΣ522/Μ.4047 (2) 

Έγκριση Μνημονίου για τον Τουρισμό μεταξύ των Κυβερνήσεων της 
Ελληνικής Δημοκρατίας και των Ηνωμένων Πολιτειών της Αμερι¬ 
κής: (Αθήνα 31.7.1991). 

Ο ΥΠΟΥΡΓΟΙ 

ΕΞΩΤΕΡΙΚΩΝ ΚΑΙ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις της Τελικής Πράξης της Διάσκεψης Ασφαλείας και 
συνεργασίας στην Ευρώπη που υπογράφηκε στο Ελσίνκι το 1975 που 
αφορούν τη βελτίωση των συνθηκών του τουρισμού επί ατομικής ή συ¬ 
νολικής βάσεως, 

2. Το περιεχόμενο του υπό έγκριση Μνημονίου, αποφασίζουμε: 
Εγκρίνουμε ως έχει και στο σύνολό του το Μνημόνιο για τον Τουρι¬ 
σμό μεταξύ των κυβερνήσεων της Ελληνικής Δημοκρατίας και των 
Ηνωμένων Πολιτειών της Αμερικής που υπογράφηκε στην Αθήνα στις 
31 Ιουλίου 1991 του οποίου το κείμενο σε πρωτότυπο στην Ελληνική 
γλώσσα έχει ως εξής: 

ΜΝΗΜΟΝΙΟ ΣΥΝΕΡΓΑΣΙΑΣ ΓΙΑ ΤΟΝ ΤΟΥΡΙΣΜΟ 
μεταξύ 

ΤΗΣ ΚΥΒΕΡΝΗΣΗΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

και 

ΤΗΣ ΚΥΒΕΡΝΗΣΗΣ ΤΩΝ ΗΝΩΜΕΝΩΝ ΠΟΛΙΤΕΙΩΝ 
ΤΗΣ ΑΜΕΡΙΚΗΣ 

Η Κυβέρνηση της Ελληνικής Δημοκρατίας και η Κυβέρνηση των 
Ηνωμένων Πολιτειών της Αμερικής θεωρώντας επωφελές να καταστή¬ 
σουν γνωστούς τους κοινούς τους στόχους όσον αφορά τον τουρισμό, 
Αναγνωρίζοντας ότι η σύναψη της Συμφωνίας Αεροπορικών Μετα¬ 
φορών η οποία υπεγράφη σήμερα θα διευκολύνει την διεύρυνση της του¬ 
ριστικής κίνησης μεταξύ των δύο χωρών, και θα δημιουργήσει ζήτηση 
πληροφόρησης σχετικά με τις αντίστοιχές τους τουριστικές διευκολύν¬ 
σεις και υπηρεσίες, 

Αναγνωρίζοντας ότι ο τουρισμός αποτελεί ένα εξαίρετο εργαλείο για 
την προώθηση της αμοιβαίας κατανόησης της καλής θέλησης και των 
στενών σχέσεων μεταξύ των λαών. 

Αναγνωρίζοντας τον ουσιαστικό ρόλο του τουρισμού στην προώθηση 
των αερομεταφορών^του. εμπορίου και των φιλικών σχέσεων μεταξύ 
της Ελληνικής Δημοκρατίας και των Ηνωμένων Πολιτειών της Αμερι¬ 
κής, και 

Επιβεβαιώνοντας την επιθυμία τους να διευκολύνουν τις τουριστικές 
ανταλλαγές μεταξύ των αντιστοίχων χωρών τους με την περαιτέρω 
ανάπτυξη της ήδη. υπάρχουσας αξιολόγησης τουριστικής υποδομής. ’ 
Δηλώνουν τα κάτωθι: 

Άρθρο 1 

Τουριστική Προβολή 

(α) Οι δύο Κυβερνήσεις αναγνωρίζουν ότι είναι επωφελές να προωθή¬ 
σουν και να αναπτύξουν, με συνέπεια προς τη γενική ασφάλεια και τις 
προϋποθέσεις φροντίδας των ταξειδιωτών, της τουριστικής κίνησης και 
των ανταλλαγών μεταξύ των χωρών τους και να παράσχουν ένα περι¬ 
βάλλον το οποίο ενθαρύνει και τονώνει τις εμπορικές δραστηριότητες 
των αντίστοιχων ταξειδιωτικών και τουριστικών τους επιχειρήσεων, 
(β) Οι δύο Κυβερνήσεις θεωρούν επιθυμητό για τις εμπορικές τους 
μονάδες οι οποίες λειτουργούν στο χώρο του τουρισμού να δημιουργή¬ 
σουν επιχειρηματικές σχέσεις και να αναλάβουν δραστηριότητες οι 
οποίες θα οδηγήσουν στην αύξηση της τουριστικής κίνησης και. των 
ανταλλαγών μεταξύ των δύο χωρών. Τούτο θα μπορούσε, όπου θα κρί- 
νεται πρόσφορο, να περιλάβει τη συμμετοχή σε εμπορικές επιδείξεις και 
εκθέσεις και την ανταλλαγή πληροφοριών για τις αγορές των δύο Με- 
ρών. 

(γ) Οι δύο Κεβερνήσεις θεωρούν επιθυμητή την αύξηση της τουριστι¬ 
κής κίνησης με τη συμμετοχή των κατοίκων των χωρών τους σε συνέ- 
δρεια, συμπόσια, αθλητικές εκδηλώσεις και μορφωτικά και ψυχαγω- 
γικά.προγράμματα στο έδαφος ή στα πλοία αμφοτέρων των χωρών. 

Άρθρο 2 

Περιορισμοί Εμποδίων 

(α) Οι δύο Κυβερνήσεις προτίθενται να εργασθούν στα πλαίσια των 
αρμοδίων διεθνών οργανισμών στους οποίους είναι Μέλη για να διευκο¬ 
λύνουν το διεθνή τουρισμό συμπεριλαμβανομένου όπου ενδείκνυται, του 
περιορισμού, της απλοποίησης ή της κατάργησης των εμποδίων στις 


συναλλαγές των τουριστικών υπηρεσιών. 

(β) Οι δύο Κυβερνήσεις αναγνωρίζουν ότι η τουριστική ικανοποίηση 
προσώπων τα οποία επισκέπτονται την άλλη χώρα αυξάνεται με την τα¬ 
χεία και αποτελεσματική είσοδο στην εν λόγω χώρα. Στα πλαίσια τα 
οποία είναι επιτρεπτά από τους νόμους και τους κανονισμούς κάθε χώ¬ 
ρας. Κάθε Κυβέρνηση προτίθεται να εργασθεί για τη διευκόλυνση της 
εισόδου των υποψηφίων επισκεπτών. * 

Άρθρο 3 

Έρευνα και Στοιχεία 

Οι δύο Κυβερνήσεις αναγνωρίζουν ότι η αποτελεσματική ανάπτυξη 
και προώθηση των ταξειδίων και του τουρισμού στις (αντίστοιχες χώρες 
τους εξαρτάται, μερικά, από την ύπαρξη επακριβούς έρευνας και στοι¬ 
χείων για τους ταξειδιώτες και τουρίστες στις δύο χώρες. Σε σχέση με 
αυτά: 

(α) Οι δύο Κυβερνήσεις αναγνωρίζουν ότι η πληροφόρηση για τις τα- 
ξειδιωτικές συνήθειες των επισκεπτών η οποία αποκτάται μέσω ερευ¬ 
νών είναι μία σημαντική πηγή στοιχείων για το διμερή τουρισμό. Ανα¬ 
γνωρίζουν περαιτέρω ότι η πληρέστερη συμμετοχή του ελληνικού εθνι¬ 
κού αερομεταφορέα, στην έρευνα εν πτήσει Αμερικανών ταξειδιωτών 
προς υπερπόντιες χώρες και επισκεπτών από υπερπόντιες χώρες προς 
τις Ηνωμένες Πολιτείες, της Υπηρεσίας Ταξειδίων και Τουρισμού των 
Ηνωμένων Πολιτειών, μπορεί ,να αποδώσει πλέον ολοκληρωμένα και 
χρήσιμα στοιχεία για το σχεδίασμά και την έρευνα αγοράς για τα σημεία 
προορισμού και υπηρεσιών κάθε χώρας. 

(β) Οι δύο Κυβερνήσεις θα εξετάσουν επίσης την ανταλλαγή τουριστι¬ 
κών στοιχείων μεταξύ των χωρών τους καθώς και πληροφόρησης για 
τις διαθέσιμες εκδόσεις τουριστικής έρευνας. 


Άρθρο 4 
Διαβουλεύσεις 

Για τη διευκόλυνση των στόχων του Μνημονίου Συνεργασίας αντι¬ 
πρόσωποι των δύο Κυβερνήσεων δύνανται να συναντώνται εναλλακτικά 
σε κάθε μία από τις χώρες σε χρόνο αμοιβαία συμπεφωνημένο. Σύμ¬ 
φωνα με τη διεθνή πρακτική, κάθε συνάντηση θα προεδρευέται από τον 
επικεφαλής της αντιπροσωπείας της χώρας στην οποία γίνεται η συνά¬ 
ντηση. 

Έγινε στην Αθήνα την τριακοστή πρώτη του μηνάς Ιουλίου του χίλια 
εννιακόσια ενενήντα ένα, σε δύο πρωτότυπα, στην ελληνική και αγγλική 
γλώσσα, των οποίων και τα δύο κείμενα είναι εξ ίσου αυθεντικά. 

Για την Κυβέρνηση Για την Κυβέρνηση 

της Ελληνικής Δημοκρατίας των Ηνωμ. Πολιτ. της Αμερικής 
ΙΩΑΝΝΗΣ ΚΕΦΑΛΟΓΙΑΝΝΗΣ ΜΙΟΗΑΕΕ Ο. 80ΤΙΚΗ05 

β 

Αθήνα, 9 Οκτωβρίου 1991 

ΟΙ ΥΠΟΥΡΓΟΙ . 

ΕΞΩΤΕΡΙΚΟΝ ΕΘΝΙΚΗΣ ΟΙΚΟΝΟΜΙΑΣ 

ΑΝΤΩΛΙΗΙ ΣΑΜΑΡΑΣ ΕΥΘΥΜΙΟΣ ΧΡΙΣΤΟΔΟΥΛΟΥ 

(3) 

Πράξη Διοικητή αριθ. 1986/8.10.91 
(Άρθρο 1 του Ν. 1266/82) 

Προθεσμιακή Αγορά Συναλλάγματος 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις». 

β) Το άρθρο 1 παρ. 3 του Ν. 1083/80 «περί αγοράς και πωλήσεως 
συναλλάγματος και ξένων τραπεζικών γραμματίων». 

γ) Την απόφ. ΝΕ 290/1/7.11.80 που αφορά τον καθορισμό των 
όρων λειτουργίας της διατραπεζικής αγοράς συναλλάγματος στην Ελ¬ 
λάδα. 

δ) Τη σκοπιμότητα κάλυψης του συναλλαγματικού κινδύνου που συν¬ 
δέεται με τρέχουσες συναλλαγές με το εξωτερικό, αποφάσισε τα ακό¬ 
λουθα: 

1. Επιτρέπεται στα πιστωτικά ιδρύματα, που λειτουργούν στην Ελ¬ 
λάδα και έχουν εξουσιοδοτηθεί να διενεργούν πράξεις συναλλάγματος, 
να πραγματοποιούν με πελάτες τους, κατοίκους Ελλάδος, προθεσμιακές 
πράξεις αγοράς και πώλησης συναλλάγματος έναντι δραχμών και ένα¬ 
ντι άλλων ξένων νομισμάτων οι οποίες αναφέρονται σε εισαγωγές και 

εξαγωγές αγαθών και υπηρεσιών, τόκους, μερίσματα και κέρδη. Διευ¬ 
κρινίζεται ότι δεν επιτρέπεται η διενέργεια προθεσμιακών πράξεων συ¬ 
ναλλάγματος που -αφορούν μονομερείς μεταβιβάσεις ή κίνηση κεφα¬ 
λαίων. 

2. Η ελάχιστη διάρκεια των προθεσμιακών πράξεων συναλλάγματος 
μεταξύ πιστωτικών ιδρυμάτων και πελατών τους καθορίζεται σε δεκα¬ 
πέντε (15) ημέρες και η μέγιστη σε ένα (1) έτος, ι 

3. Οι προθεσμιακές τιμές συναλλάγματος θα καθορίζονται από τα πι¬ 
στωτικά ιδρύματα τα οποία οφείλουν να τηρούν τις διαδικασίες που προ- 
βλέπονται από τις ισχύουσες διατάξεις και να ελέγχουν τη νομιμότητα 
και αυθεντικότητα των σχετικών συναλλαγών. 

4. Επιτρέπεται στα πιο. πάνω πιστωτικά ιδρύματα: 

α) Να αγοράζουν και να πωλούν συνάλλαγμα στην.τρέχουσα (5ΡΟΤ) 
αγορά. 

β) Να διενεργούν μεταξύ τους προθεσμιακές πράξεις αγοραπωλησίας 
συναλλάγματος. 

γ) Να διενεργούν μεταξύ τους πράξεις ανταλλαγής ξένων νομισμά¬ 
των έναντι δραχμών (5ΨΑΡ3) και πράξεις δανεισμού και καταθέσεων 
σε συνάλλαγμα. 

Η μέγιστη διάρκεια των παραπάνω πράξεων υπό στοιχεία (β) και (γ) 
καθορίζεται σ’ ένα (1) έτος. 

5. Εξουσιοδοτείται η Τράπεζα της Ελλάδος να διενεργεί με τα πιστω¬ 
τικά ιδρύματα: 

α) προθεσμιακές πράξεις αγοραπωλησίας συναλλάγματος 

β) πράξεις ανταλλαγής ξένων νομισμάτων έναντι δραχμών (δΨΑΡδ) 

6. Εξουσιοδοτείται η Διεύθυνση Συναλλάγματος της Τράπεζας της 
Ελλάδος να καθορίζει τα όρια της ανοικτής συναλλαγματικής θέσης 
κάθε πιστωτικού ιδρύματος, τον τρόπο τήρησής της και τα στοιχεία που 
θα παρέχει κάθε πιστωτικό ίδρυμα στην Τράπεζα της Ελλάδος και να 
ρυθμίζει τις ειδικότερες λεπτομέρειες εφαρμογής της παρούσας Πράξης. 

7. Ανατίθεται στη Διεύθυνση Ελέγχου Εφαρμογής των Συναλλαγμα¬ 
τικών Κανόνων της Τράπεζας της,Ελλάδος ο κατασταλτικός έλεγχος 
για την τήρηση των διατάξεων της παρούσας Πράξης. 

8. Οι Πράξεις Διοικητή υπ’ αριθμ. 398/14.9.84 και 519/5.7.85 
εξακολουθούν να ισχύουν. 

9. Η παρούσα Πράξη ισχύει από 1 Ιανουάριου 1992. 

Η πράξη αυτή να δημοσιευθεί στην Εφημερίδα της Κυβερνήσεως. 

Ο Διοικητής 

ΔΗΜ! χαλικιας 
-*- 

(4) 

Πράξη Διοικητή αριθ. 1990/11.10.91 
(Άρθρο 1 του Ν. 1266/82) 

Διανειοδότηση της Βιοτεχνίας από το «Ειδικό Κεφάλαιο» της απόφ. ΝΕ 

197/1978. - 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις». 

β) Την απόφ. ΝΕ 197/11/3.4.78 «περί ειδικών μέτρων χρηματο- 
•δοτήσεως της βιοτεχνίας», όπως ισχύει. 

γ) Την απόφ. ΤΔΣ 301/1/8.8.78 «περί καθορισμού ειδικότερων 
όρων και προϋποθέσεων ως και της ακολουθητέας διαδικασίας χορηγή¬ 
σεων υπό της υπ’ αριθ. 197/11/3.4.78 απόφασης της Νομισματικής 
Επιτροπής παρεχομένων δανείων προς την Βιοτεχνίαν εκ του ειδικού 
κεφαλαίου», όπως ισχύει. 

δ) Το γεγονός ότι το συνολικό αδιάθετο ποσό της δέσμευσης που προ¬ 
ορίζεται για τη χορήγηση δανείων σύμφωνα με την υπ’ αριθ. 197/11/ 
3.4.1978 απόφαση της Νομισματικής Επιτροπής ανερχόταν την 
31.7.1991 σε διακόσια πενήντα δισεκατομμύρια δραχμές περίπου. 

ε) Τη σκοπιμότητα απλούστευσης των κανόνων που διέπουν τη χορή¬ 
γηση των πιο πάνω δανείων και ανάθεσης στις τράπεζες της αποκλει¬ 
στικής ευθύνης· για την έγκριση και χορήγηση των δανείων αυτών στα 
πλαίσια της πολιτικής για την απελευθέρωση του τραπεζικού συστήμα¬ 
τος, αποφάσισε τα ακόλουθα: 

Α. Δάνεια για κεφάλαιο κίνησης από το «Ειδικό Κεφάλαιο» (απόφ. ΝΕ 
197/78) 

1. Για τον προσδιορισμό των δανειακών αναγκών της κάθε επιχείρη¬ 
σης για κεφάλαια κίνησης οι τράπεζες θα λαμβάνουν υπόψη τα εξής: 


α) Το αντικείμενο της μεταποιητικής δραστηριότητας της επιχείρη¬ 
σης και τη διάρκεια του παραγωγικού - συναλλαγματικού κυκλώματος 
του αντίστοιχου κλάδου. 

β) Το ύψος του κύκλου εργασιών, όπως προκύπτει από τα επίσημα 
βιβλία, που πραγματοποιείται είτε το προηγούμενο ημερολογιακό έτος, 
είτε το τελευταίο πριν από τη χορήγηση του δανείου δωδεκάμηνο. 

2. Ο συνολικός τραπεζικός δανεισμός της κάθε επιχείρησης για κεφά¬ 
λαιο κίνησης από το Ειδικό Κεφάλαιο της απόφ. ΝΕ 197/78 δεν επι¬ 
τρέπεται να υπερβαίνει ποσοστό 50% του κύκλου εργασιών της κατά το 
προηγούμενο ημερολογιακό έτος ή, εναλλακτικά κατά το εκάστοτε τε¬ 
λευταίο δωδεκάμηνο. Για νεοϊδρυόμενες ή επαναλειτουργούσες επιχει¬ 
ρήσεις ο συνολικός δανεισμός για κεφάλαιο κίνησης κατά το πρώτο έτος 
της λειτουργίας ή επαναλειτουργίας τους δεν επιτρέπεται να υπερβαίνει 
τα ίδια κεφάλαια της επιχείρησης. 

3. Η διάρκεια των δανείων καθορίζεται-από τις τράπεζες, αφού λη- 
φθούν υπόψη οι ειδικότερες συνθήκες που αναφέρονται στο εδάφιο Α (1) 
ανωτέρω. 

4. Οι μικτές επιχειρήσεις επιτρέπεται να χρηματοδοτούνται για κε¬ 
φάλαιο κίνησης μέχρι ποσοστού 25% του ετήσιου κύκλου εργασιών 
τους σε προϊόντα της μεταποιητικής δραστηριότητας, όπως προκύπτει 
από τα επίσημα βιβλία, υπό την προϋπόθεση ότι ο συνολικός ετήσιος κύ¬ 
κλος εργασιών τους δεν υπερβαίνει το ποσό των πεντακοσίων πενήντα 
εκατομμυρίων (550.000.000) δραχμών. 

Β. Δάνεια για πάγιες εγκαταστάσεις και εξοπλισμό από το «Ειδικό Κε¬ 
φάλαιο (απόφ. ΝΕ 197/78) 

Η χρηματοδότηση της βιοτεχνίας για πάγιες εγκαταστάσεις, περι- 
λαμβανομένης και της αγοράς υφισταμένων μεταποιητικών μονάδων ή 
τμημάτων αυτών και εξοπλισμό διέπεται από τους εξής όρους και προϋ¬ 
ποθέσεις: 

α) Η χρηματοδότηση δεν επιτρέπεται να υπερβαίνει ποσοστό 70% 
της δαπάνης κατασκευής ή της αγοραίας αξίας προκειμένου περί υφι¬ 
σταμένων εγκαταστάσεων. Εφόσον, χρηματοδοτείται εκτός από την κα¬ 
τασκευή του κτιρίου και η αγορά οικοπέδου, το τμήμα της χρηματοδό¬ 
τησης που διατίθεται για το σκοπό αυτό δεν επιτρέπεται να υπερβαίνει 
το 50% της αξίας του οικοπέδου. 

β) Οι μικτές επιχειρήσεις που, εκτός από τη μεταποιητική δραστηριό¬ 
τητα ασχολούνται και με άλλες κερδοσκοπικού χαρακτήρα δραστηριό¬ 
τητες, δικαιούνται δανεισμού για τον πιο πάνω σκοπό, εφόσον τα χρη¬ 
ματοδοτούμενα πάγια και εξοπλισμός αφορούν το μεταποιητικό κλάδο 
της επιχείρησης. 

γ) Η διάρκεια και ο τρόπος εξόφλησης των δανείων καθορίζονται από 
τις τράπεζες. 

δ) Οι τράπεζες οφείλουν να ελέγχου: (ι) ότι οι χρηματοδοτούμενες πά¬ 
γιες εγκαταστάσεις αποπερατώθηκαν και ο εξοπλισμός έχει εγκαταστα¬ 
θεί και τεθεί σε λειτουργία και (ιι) ότι μέχρι την εξόφληση του δανείου οι 
πάγιες εγκαταστάσεις χρησιμοποιούνται για τη μεταποιητική δραστη¬ 
ριότητα της δανειοδοτούμενης επιχείρησης. Μετά τους ελέγχους αυτούς 
θα συντάσσονται από την τράπεζα σχετικές εκθέσεις που θα φυλάσσονται 
στο φάκελο της χρηματοδοτούμενης επιχείρησης, εφόσον δε διαπιστω¬ 
θεί ότι οι πάγιες εγκαταστάσεις και ο εξοπλισμός χρησιμοποιηθούν κατά 
τη διάρκεια του δανείου για σκοπό άλλον από εκείνο για τον οποίο προο¬ 
ρίζονται σύμφωνα με την παρούσα Πράξη, το δάνειο καθίσταται ληξι¬ 
πρόθεσμο και απαιτητό από τη χορήγησή του και οι τράπεζες παύουν να 
αντλούν τα αντίστοιχα ποσά από το Ειδικό Κεφάλαιο. 

Γ. Κατάργηση της Επιτροπής και την Υποεπιτροπών Βιοτεχνικών Πι¬ 
στώσεων 

Από την ισχύ της παρούσας Πράξης η Επιτροπή και οι Υποεπιτροπές 
Βιοτεχνικών Πιστώσεων καταργούνται και τα δάνεια προς τη βιοτεχνία 
από το Ειδικό Κεφάλαιο της απόφ. ΝΕ 197/78 εγκρίνονται και χορη¬ 
γούνται από τις τράπεζες. 

Οι τράπεζες υποχρεούνται να υποβάλλουν ανά ημερολογιακό μήνα 
εντός του πρώτου εικοσαημέρου του αμέσως επόμενου μήνα στα κατα¬ 
στήματα της Τράπεζας της Ελλάδος που ευρίσκονται πλησιέστερα στην 
έδρα των χρηματοδοτούμενων επιχειρήσεων στοιχεία κατά επιχείρηση 
όσον αφορά στις νέες δανειοδοτήσεις που πραγματοποίησαν προς αυτή 
κατά τη διάρκεια του αμέσως προηγούμενου μήνα, καθώς και τα υπό¬ 
λοιπα χορηγήσεων κατά κατηγορία δανείων της επιχείρησης από το Ει¬ 
δικό Κεφάλαιο της απόφ. ΝΕ 197/78 στο τέλος του μήνα. Η Τράπεζα 
της Ελλάδος θα ελέγχει, συγκεντρωτικά για όλες τις τράπεζες, την τή¬ 
ρηση των ανωτάτων ορίων δανεισμού κατά επιχείρηση από το Ειδικό 
Κεφάλαιο της απόφ. ΝΕ 197/78 και θα παρέχει στις τράπεζες σχετικές 
πληροφορίες. 

Δ. 1) Το επιτόκιο δανεισμού τόσο για τα δάνεια κεφαλαίου κίνησης όσο 

και για δάνεια «αγίων εγκαταστάσεων και εξοπλισμού καθορίζεται ίσο 
με αυτό των εντόκων γραμματίων του Δημοσίου δωδεκάμηνης διάρ¬ 
κειας της εκάστοτε τελευταίας έκδοσης που χρονικά προηγείται της 
έναρξης κάθε περιόδου εκτοκισμού των δανείων. 

2) Αυξάνονται: 

α) από 100.000.000 δραχμές σε εκατόν τριάντα εκατομμύρια 
(130.000.000) δραχμές το ανώτατο κατά επιχείρηση όριο συνολικής 
χρηματοδότησης από το Ειδικό Κεφάλαιο της απόφ. Ν£ 197/78. 

β) από 350.000.000 δραχμές σε πεντακόσια εκατομμύρια 
(500.000.000) δραχμές το ανώτατο όριο του μέσου κατά την τελευ¬ 
ταία τριετία ετήσιου κύκλου εργασιών για το χαρακτηρισμό μιας μετα¬ 
ποιητικής επιχείρησης ως μικρομεσαίας. Διευκρινίζεται ότι παραμένουν 
αμετάβλητες οι διατάξεις που αφορούν στα λοιπά κριτήρια με βάση τα 
οποία οι επιχειρήσεις υπάγονται στο καθεστώς δανειοδότησης από το 
Ειδικό Κεφάλαιο της απόφ. ΝΕ 197/78. 

3) Το ποσοστό υποχρεωτικών τοποθετήσεων των εμπορικών τραπε¬ 
ζών σε δάνεια της αποφ. ΝΕ 197/78 μειώνεται σε οκτώ τοις εκατό 
(8%) από 1 Ιανουάριου 1992 και σε επτά τοις εκατό (7%) από 1 Ιου¬ 
λίου 1992. 

Ε. Καταργούνται: 

α) οι διατάξεις των παραγράφων Ι/Ιβ της απόφ. ΤΔΣ 301/1/ 
8.8.78, 2 της απόφ. ΝΕ.254/12/29.11.79, 1β της ΠΔ/ΤΕ 470/ 
8.3.85 και 2 της ΠΔ/ΤΕ 527/2.8.85. 

β) οι διατάξεις προηγουμένων αποφάσεων της Νομισματικής Επι¬ 
τροπής και της Τράπεζας της Ελλάδος που είναι αντίθετες με το περιε¬ 
χόμενο της παρούσας Πράξης. 

ΣΤ. Η ισχύς της παρούσας Πράξης αρχίζει από 1η Νοεμβρίου 1991. 

Η πράξη αυτή να δημοσιευθε'ι στην Εφημερίδα της Κυβερνήσεως. 


Ο Διοικητής 
ΔΗΜ. ΧΑΛΙΚΙΑΣ 

-♦- 

(5) 

Πράξη Διοικητή αριθ. 1991/11.10.91 
(Άρθρο 1 του Ν. 1266/82) 

Τοποθέτηση των'αδιάθετων υπολοίπων της υποχρέωσης των εμπορι¬ 
κών τραπεζών για τη χρηματοδότηση της βιοτεχνίας. 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ ' 
Αφού έλαβε υπόψη: 

α) Το άρθρο 1 του Ν. 1266/82 «όργανα ασκήαεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις». 

β) Τις ΠΔ/ΤΕ 1418/30.12.88, 1490/1.3.89, 1576/23.6.89, 
1952/18.6.91, 1972/3.9.91 και 

γ) Την ΠΔ/ΤΕ 1990/11.10.91,'αποφάσισε τα εξής: 

Από 1 Ιανουάριου 1992 τα αδιάθετα υπόλοιπα της υποχρέωσης των 
εμπορικών τραπεζών για τη χρηματοδότηση της βιοτεχνίας επιτρέπε¬ 
ται να τοποθετούνται: 

1) Σε έντοκη κατάθεση στην Τράπεζα της Ελλάδος” με επιτόκιο 10% 
ετησίως. 

2) Σε ομόλογα της Ελληνικής Τράπεζας Βιομηχανικής Αναπτύξεως 
(Ε.Τ.Β.Α.) «ου έχουν εκδοθεί μετά την 1.6.91 μέχρι συνολικού κατά 
τράπεζα ποσού που αντιστοιχεί σε ποσοστό 1 % των καταθέσεων επί των 
οποίων υπολογίζεται η σχετική υποχρέωση. 

3) Σε έντοκα γραμμάτια του Ελληνικού Δημοσίου μέχρι ποσού που 
(αντιστοιχεί σε ποσοστό σαράντα τοις εκατό (40%) των υφισταμένων 
σχετικών επενδύσεων κάθε τράπεζας κατά την ημερομηνία κοινοποίη¬ 
σης της παρούσας Πράξης. Η ευχέρεια τοποθέτησης σε έντοκα γραμμά¬ 
τια καταργείται από 1 Ιουλίου 1992. 

Τα έντοκα γραμμάτια του Δημοσίου στα οποία οι τράπεζες έχουν 
επενδύσει με βάση τις ΠΔ/ΤΕ 1418/30.12.88, 1576/23.6.89 και 
1972/3.9.91 και λήγουν πριν από την 1 Ιανουάριου 1992 ανανεώνο¬ 
νται υποχρεωτικά επί ένα εξάμηνο. 

Η πράξη αυτή να δημοσιευθεί στην Εφημερίδα της Κυβερνήσεως. 

Ο Διοικητής 
ΔΗΜ. ΧΑΛΙΚΙΑΣ 


( 6 ) 

Επιτόκια προθεσμιακών διακανονισμών εισαγομένων ειδών. 

(Συνεδρίαση 482/26.8.91, θέμα Ιο) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη την απόφαση ΕΝΠΘ 244/8/27.5.85 με την 
οποία καθορίστηκαν τα επιτόκια των προθεσμιακών διακανονισμών ει- 
σαγομένων ειδών, αποφάσισε: 

Να καταργήσει την ως άνω απόφαση (ΕΝΠΘ 244/8/27.5.85) και 
να καθορίσει ότι το επιτόκιο με το οποίο θα βαρύνονται οι συναλλαγμα¬ 
τικές ή υποσχετικές επιστολές προθεσμιακών διακανονισμών εισαγομέ- 
νων ειδών είναι διαπραγματεύσιμο μεταξύ των συμβαλλομένων, τόσο 
κατά την αρχική διάρκεια των διακανονισμών όσο και κατά την τυχόν 
παράτασή τους, σε καμμία περίπτωση όμως δεν επιτρέπεται να υπερ¬ 
βαίνει το ποσοστό του νομίμου και εξ υπηρημερίας τόκου για οφειλές σε 
συνάλλαγμα, που καθορίστηκε με την Πράξη Υπουργικού Συμβουλίου 
36/22.3.90. 

Η απόφαση αυτή να δημοσιευθεί στην Εφημερίδα της Κυβερνήσεως. 
Ο Πρόεδρος Τα μέλη Η Γραμματέας 

Ακριβές αντίγραφο 

Αθήνα, 11 Οκτωβρίου 1991 

Η Γραμματέας 
Μ. ΚΑΡΑΜΠΕΛΑ 

. (7) 

Χορήγηση συναλλάγματος για την πληρωμή τόκων καθυστέρησης εξό¬ 
φλησης της αξίας εισαγομένων εμπορευμάτων. ' 
(Συνεδρίαση 484/19.9.91, θέμα 7) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 
Αφού έλαβε υπόψη: 

α) την απόφαση ΕΝΠΘ 192/14/2.11.84, όπως ισχύει (τελ. αποφ. 
ΕΝΠΘ 478/6/15.7.91). 

β) την Πράξη Υπουργικού Συμβουλίου 36/22.3.90, αποφάσισε τα 
ακόλουθα: 


1. Επιτρέπεται η χορήγηση συναλλάγματος για την πληρωμή τόκων 
σε περίπτωση καθυστέρησης εξόφλησης της αξίας εισαγομένων εμπο¬ 
ρευμάτων. Οι τόκοι θα υπολογίζονται, στις μεν εισαγωγές τοις μετρη- 
τοίς, από ημερομηνία όχι προγενέστερη αυτής της προσκόμισης των 
φορτωτικών εγγράφων -τη μεσολαβούσα τράπεζα, στις δε εισαγωγές 
με προθεσμιακό διακανονισμό, από την τελευταία λήξη των συναλλαγ¬ 
ματικών ή υποσχετικών επιστολών. 

Το επιτόκιο εκτοκισμού δεν επιτρέπεται να υπερβαίνει το ισχύον στις 
πιο πάνω ημερομηνίες αντίστοιχο για το νόμισμα τιμολόγησης επιτόκιο 
υπερημερίας που καθορίζεται στην Πράξη Υπουργικού Συμβουλίου 36/ 
22.3.90 (ΦΕΚ 44/26.3.90, Τεύχος Α’). 

Με το πιο πάνω επιτόκιο επιτρέπεται ο εκτοκισμός και των αναλο- 
γούντων στο κεφάλαιο των πιστωτικών τίτλων τόκων. 

2. Καταργείται η απόφαση ΕΝΠΘ 192/14/2.11.84, όπως τροπο¬ 
ποιήθηκε και συμπληρώθηκε μεταγενέστερα. 

Η απόφαση αυτή να δημοσιευθεί στην Εφημερίδα της Κυβερνήσεως. 
Ο Πρόεδρος Τα μέλη Η Γραμματέας 

Ακριβές αντίγραφο 
Αθήνα, 11 Οκτωβρίου 1991 
Η Γραμματέας 
Μ. ΚΑΡΑΜΠΕΛΑ 


♦ 


ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στο ΦΕΚ 136/11.9.91 (τ. Α’) όπου δημοσιεύτηκε η διόρθωση σφάλ¬ 
ματος του Π.Δ. 91/1979 «περί ασφαλίσεως των δι ακτοπλοϊκών επι¬ 
βατηγών πλοίων διακινουμένων. επιβατών μεταξύ Ελληνικών Λιμέ¬ 
νων», γίνεται η παρακάτω διόρθωση: 

Στη σελίδα 1909, στήλη β, στη δεύτερη σειρά της παραγράφου (β), 
αντί του εσφαλμένου «του άρθρου 2» γράφεται το ορθό «του άρθρου 3». 

(Από το Υπουργείο Εμπορικής Ναυτιλίας) 





_ ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙΕΧ 


Καποδιστρίου 34 
104 32 

22.3211 ΥΡΕΤ ΘΗ 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


Πώληση ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φ ύλλου (βσέλιδου ή μέρους αυτού) αυξάνεται κατά 30 δρχ. 

Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Ή ετήσια συνδρομή είναι: 


α) Για το Τεύχος Α’ 

Δρχ. 

10.000 

β) 

» 

» 

» 

Β 

» 

19.000 

Υ) 

» 

» 

» 

Γ 

» 

6.000 

δ) 

» 

» 

» 

Δ' 

» 

18.000 

ε) 

» 

» 

» 

Αναπτυξιακών Πράξεων 


12.000 

στ) 

» 

» 

» 

Ν.Π.Δ.Δ. 

» 

6.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. & Ε.Π.Ε. 

» 

40.000 

ια) Για όλα τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











